EkBass/fiwiki-20250220-pages-articles huggingface dataset:
Kultapäätanssija

Kultapäätanssija (Ceratopipra erythrocephala) on Panamassa ja Etelä-Amerikassa tavattava tanssijoihin kuuluva varpuslintu. == Koko ja ulkonäkö == Kooltaan kultapäätanssija on 9-10 cm. Koiras on höyhenpuvultaan kauttaaltaan kiiltävän musta lukuun ottamatta kirkkaan keltaista päätä. Koiraan iiris on valkoinen, naarailla ja nuorilla koirailla se on harmahtava. Naaraskultapäätanssija on selästään väriltään oliivinvihreä. Rinnastaan naaras on vaaleampi ja vatsastaan vaalean kellertävä. == Levinneisyys ja elinympäristö == Kultapäätanssijaa tavataan Panamassa ja Etelä-Amerikassa alueella, joka ulottuu Kolumbiasta Venezuelaan, Guyanaan, Surinameen, Ranskan Guayanaan, Amazonjoen pohjoispuoleiseen Brasiliaan sekä Andeilla Ecuadoriin ja Peruun. Lisäksi lintua tavataan Trinidadista. Lajin elinympäristöä ovat kosteiden metsien aluskasvillisuus ja metsien reunamaat. Kultapäätanssijan elinympäristöt sijaitsevat yleensä alle 1 100 metrin korkeudella meren pinnasta. == Elintavat == Pesimäajan ulkopuolella kultapäätanssijat elävät varsin huomaamattomina metsissä. Pesimäaika kestää tammikuulta lokakuulle. Koiraat kokoontuvat esiintymään naaraille löyhiksi suurimmillaan 10 yksilön ryhmiksi. Koiraat päästävät kutsuääniä, esittelevät höyhenpukuaan ja lentelevät nopeasti oksilta toisille. Pesä sijaitsee puussa oksanhaarukassa ja naaras munii kaksi vaaleankellertävää ruskeapilkullista ja -viirullista munaa. == Lähteet == Luokka:Tanssijat (linnut)
Rainer Pelkonen

Yrjö Rainer Pelkonen (s. 19. huhtikuuta 1928 Kuopio) on suomalainen yleisurheilija, jonka päälaji oli 400 metrin aitajuoksu. Hänen valmentajinaan toimivat Bertel Storskrubb ja Armas Valste. ”Raikku” Pelkonen karsiutui Helsingin 1952 olympialaisten 400 metrin aitajuoksun toisissa alkuerissä. Hän edusti Suomea neljässä maaottelussa ja voitti vuonna 1949 Pohjoismaiden akateemisen mestaruuden 800 metrin juoksussa. Seuratasolla hän edusti HIFK:ta. Hän voitti 400 metrin aitajuoksussa Suomen mestaruuden vuonna 1952 ja saavutti SM-pronssia vuonna 1950. Hän voitti 4 × 400 metrin ja 4 × 800 metrin viestijuoksussa 11 Suomen mestaruutta vuosina 1946–1954. Hänen ennätyksensä 400 metrin aitajuoksussa on 53,6 s vuodelta 1953. Vuonna 2009 Pelkosesta tuli kaksinkertainen veteraaniyleisurheilun maailmanmestari 80-vuotiaiden miesten sarjassa. Hän voitti 1 500 m ja oli ankkurina voittaneessa Suomen 4 × 400 metrin viestijoukkueessa. Rainer Pelkonen oli perustamassa Mäkelänrinteen yhteiskouluun luokatonta lukiota vuonna 1971 ja sittemmin urheilulukiota. Hän sai opetusneuvoksen arvonimen vuonna 1985. == Julkaisuja == * Tervetuloa luokaton lukio (1994) * Meidän Märsky, Mäkelänrinteen lukio 1957–1997 (1998) == Lähteet == * === Viitteet === Luokka:Suomalaiset 400 metrin aitajuoksijat Luokka:Suomalaiset keskimatkojen juoksijat Luokka:Suomen koulujen rehtorit Luokka:Vuonna 1928 syntyneet Luokka:Elävät henkilöt
Luke Mitchell

Luke Mitchell (s. 17. huhtikuuta 1985 Gold Coast, Queensland, Australia) on australialainen näyttelijä, laulaja ja malli, joka tunnetaan parhaiten Romeo Smithin roolista saippuasarjassa Home and Away, Will Benjaminina ohjelmassa H2O: Just Add Water sekä Lincoln Campbellina supersankarisarjassa S.H.I.E.L.D. Agentit. ==Ura== Mitchell harjoitteli Film and Television Studio Internationalissa ja työskenteli ammattilaisten avustuksella, muun muassa Joss McWilliamin, Iain Gardnerin, Kim Krejusin, Craig McMahonin ja Dean Careyn kanssa. Hän matkusti ympäri Australiaa kansainvälisen Entertainment-yhtiön Sudden Impact Entertainmentin kanssa ja työskenteli heidän teatteriesityksissään. Melbournessa hän onnistui saamaan vierailevan roolin Chris Knightina TV-sarjassa Neighbours, jossa hän oli mukana 11 jaksoa. Tämän jälkeen hän muutti takaisin Gold Coastiin ja sai pääroolin suositusta lasten ja nuorten televisiosarjasta H2O: Just Add Water. Kesäkuussa 2009 Mitchell muutti Sydneyyn ja vuonna 2010 hän sai roolin Romeo Smithinä TV-sarjassa Home and Away. Samana vuonna Mitchell voitti palkinnon Romeo Smithin roolista. ==Yksityiselämä== Mitchellin perheessä harrastettiin tennistä, ja hän pelasi tennistä viisivuotiaasta yhdeksäntoistavuotiaaksi. Hän suuntasi ammattilaistasolle, mutta luopui siitä kun ymmärsi, että elämässä on muutakin. Hän saa paljon tukea äidiltään Elizabeth Griffiniltä, vanhemmalta veljeltään (joka valmentaa tennistä Gold Coastissa), kahdelta nuoremmalta veljeltään (toinen heistä on Ben Mitchell, joka on 10 parhaan australialaisen tenniksen pelaajan joukossa) ja pikkusiskoltaan Bree Mitchelliltä. Mitchell kävi koulua Nerangin valtion High Schoolissa. Vuonna 2009 Mitchell alkoi seurustella Rebecca Breedsin kanssa, joka oli Luken vastanäyttelijä australialaisessa saippuasarjassa Home and Away. Toukokuussa 2012 pari ilmoitti muuttaneensa yhteen. Mitchellin veli on tennispelaaja Benjamin Mitchell. == Lähteet == == Aiheesta muualla == * Luokka:Australialaiset näyttelijät Luokka:Vuonna 1985 syntyneet Luokka:Elävät henkilöt
Arvo Hilli

Arvo Juhani Hilli (4. elokuuta 1930 Padasjoki – 17. huhtikuuta 2024 Kuortane) oli suomalainen yleisurheilija, jonka päälaji oli 400 metrin aitajuoksu. Hilli karsiutui Helsingin 1952 olympialaisten 400 metrin aitajuoksun toisissa alkuerissä ajalla 54,0. Kotimaassa hän edusti seuratasolla Padasjoen Yritystä ja Kuortaneen Kuntoa. Hän saavutti SM-hopeaa vuonna 1952 ja SM-pronssia vuonna 1953. Hänen ennätyksensä 400 metrin aitajuoksussa oli 53,9 s vuodelta 1952. Veteraanisarjoissa 186-senttinen ”Arska” Hilli edusti Suomea tennispelaajana. Vuonna 1988 hän saavutti yli 55-vuotiaitten sarjassa EM-pronssia nelinpelissä. Hän toimi Seinäjoen Tennisseuran ja Kuortaneen Tennispuisto Oy:n hallituksen puheenjohtajana. Ammatiltaan Arvo Hilli oli eläinlääkäri. == Lähteet == * === Viitteet === == Aiheesta muualla == * Luokka:Suomalaiset 400 metrin aitajuoksijat Luokka:Suomalaiset eläinlääkärit Luokka:Vuonna 1930 syntyneet Luokka:Vuonna 2024 kuolleet
Sonic Gems Collection

Sonic Gems Collection on Sonic the Hedgehog -pelisarjaan kuuluva videopelikokoelma. Se sisältää vähemmän pelejä kuin Sonic Mega Collection mutta mukana on muita extroja. Se sisältää myös Sonic the Hedgehog CD -pelin, Sonic R -kisapelin ja ensimmäistä kertaa Sonic the Fighters -pelin muutettuna kotikonsoleille. ==Pelit== * Sonic the Hedgehog CD * Sonic the Fighters * Sonic R ===Sega Game Gear -pelit=== * Sonic the Hedgehog 2 (8-Bit) * Sonic Spinball (8-Bit) * Sonic the Hedgehog: Triple Trouble * Sonic Drift 2 * Tails' Skypatrol * Tails Adventure ===Sega Mega Drive -pelit=== * Vectorman * Vectorman 2 ===Vain Japanissa julkaistut=== *Streets of Rage *Streets of Rage 2 *Streets of Rage 3 *Bonanza Bros. ===Avattavat pelit=== 1\. Pelaa Mega Drive/Genesis pelit määräajassa * Sonic the Hedgehog * Sonic the Hedgehog 2 * Sonic the Hedgehog 3 * Sonic & Knuckles * Sonic 3D Flickies' Island * Sonic the Hedgehog Spinball * Dr. Robotnik's Mean Bean Machine 2\. Pelaa Game Gear pelit määräajassa * Sonic the Hedgehog (8-Bit) * Sonic Labyrinth * Sonic Drift * Sonic the Hedgehog Chaos * Sonic Blast * Dr. Robotnik's Mean Bean Machine 3\. Katso Sonic-traileri * Sonic The Hedgehog * Sonic Heroes * Sonic Adventure ==Lisäsisältö== Museum-valikko sisältää Sonic-aiheisia kuvia, videoita sekä musiikkia. Extras-valikosta löytyy peleihin liittyviä vihjeitä ja pelikokoelman tekijätiimi. ===Käyttöohjeet=== Käyttöohjeet-osiosta löytyvät pelien alkuperäiset ohjekirjat. *Sonic The Fighters *Sonic The Hedgehog CD *Sonic The Hedgehog CD PC *Sonic R *Sonic R PC *Sonic the Hedgehog 2 *Sonic Spinball *Sonic the Hedgehog: Triple Trouble *Sonic Drift Racing *Tails Skypatrol *Tails Adventure Sonic the Hedgehog 3 -pelistä on myös suomenkielinen käyttöohje mutta sitä ei löydy Sonic Gems Collectionin Käyttöohjeet-osiosta. ==Katso myös== *Sonic & Knuckles Collection ==Aiheesta muualla== *Green Hill Zone Luokka:Sonic the Hedgehog -pelit Luokka:PlayStation 2 -pelit Luokka:Nintendo GameCube -pelit en:Compilations in the Sonic series#Sonic Gems Collection fr:Compilations Sonic#Sonic Gems Collection
Ruotsin ilmailuhistoriallinen yhdistys

Ruotsin ilmailuhistoriallinen yhdistys () (SFF) perustettiin 8. tammikuuta 1961 Malmössä ja omaa nykyään 6 000 jäsentä 15 paikallisosastossa. Yhdistys julkaiseen Svensk Flyghistorisk Tidskrift-lehteä, joka ilmestyy kuudesti vuodessa. Se julkaisee vuosikirjan, Flyghistorisk Revy. Paikallisosasto Jämtland-Härjedalen-alueella ylläpitää Jämtlands flyg- och lottamuseum, ilmailu- ja lottamuseota. Yhdistyksen kanslia ja kirjasto sijaitsevat Östermalmsgatan 87:ssa Tukholmassa entisessä armeijan esikuntatalossa, "Grå Huset". ==Aiheesta muualla== * Svensk Flyghistorisk Förening Luokka:Ruotsin ilmailu Luokka:Ruotsin historia Luokka:Ruotsalaiset järjestöt
Suurriistavirka-apu

Suurriistavirka-apu (SRVA) on organisaatio, jota ylläpitää riistanhoitoyhdistykset. SRVAn tarkoituksena on organisoida jäljestysohjaajia, jäljestyskoiria ja metsästäjiä viranomaisten käyttöön. Metsästäjiä on ollut jo pitkään viranomaisten virka-apuna. Nykymuotoinen SRVA perustettiin toukokuussa 2009, koska viranomaisten paikallistuntemus on vähentynyt poliisi- ja hätäkeskusorganisaatioissa tapahtuneiden muutosten takia ja samanaikaisesti erilaiset suurpetotilanteet ovat runsastuneet. Toiminta perustuu poliisin ja riistanhoitoyhdistysten välisiin sopimuksiin. Toiminta käynnistyy poliisin tai hälytyskeskuksen antamalla virka-apupyynnöllä. Mukana olevat metsästäjät, koiranohjaajat ja metsästysseurat toimivat vapaaehtoispohjalta. Tavallisimpia SRVA-tehtäviä ovat kolareissa loukkaantuneiden hirvieläinten, suurpetojen tai villisikojen jäljestäminen tai menehtyneiden yksilöiden toimittaminen jatkokäsittelyyn. ==Lähteet== Luokka:Metsästys Luokka:Turvallisuus
SK Vorwärts Steyr

SK Vorwärts Steyr on itävaltalainen jalkapalloseura, jonka kotikaupunki on Steyr. Seura on perustettu vuonna 1919 ja se pelaa kaudella 2018–2019 maan toiseksi korkeimmalla sarjatasolla 2. Ligassa. Joukkueen kotikenttä on Vorwärts Stadium, jolle mahtuu 9 000 katsojaa. Vorwärts ei ole koskaan pelannut Bundesliigassa, mutta on pelannut historiansa aikana 12 kautta Itävallan 1. divisioonassa. Itävallan cupissa se on ollut parhaimmillaan toinen. Tämä tapahtui vuonna 1949. Seuran historian ehkä tunnetuin pelaaja on Oleh Bloh’in, joka pelasi siellä vuosina 1988–1989. Luokka:Itävaltalaiset jalkapalloseurat Luokka:Ylä-Itävalta
Airspeed

Airspeed Aircraft oli vuodet 1931–1951 toiminut englantilainen lentokonetehdas. Sen perustivat Yorkiin A. H. Tiltman ja paremmin kirjailijana tunnettu Nevil Shute Norway yhdessä aiemmin ilmalaivojen kanssa toimineiden henkilöiden kanssa. Yhtiön ensimmäinen lentokone oli AS4 Ferry, jota esiteltiin huhtikuussa 1932. Vuotta myöhemmin tehdas siirrettiin Portsmouthiin, jossa yritys liittyi vuonna 1934 telakkayhtiö Swan Hunter & Wigham Richardson Limitedin kanssa. Yhtiön nimi muuttui muotoon Airspeed Ltd elokuussa 1934. Vuonna 1936 yhtiö suunnitteli ja valmisti AS.8 Viceroy -urheilukoneen lentokilpaa varten. Ensimmäinen menestyksellinen tuote oli vuonna 1937 valmistunut AS.10 Oxford, joka oli koulukone. Vuonna 1940 De Havilland osti Swan Hunter & Wigham Richardson Limited -yhtiön omistamat osakkeet. Toisen maailmansodan aikana yhtiö teki 3 800 Airspeed Horsa -liitokonetta. Toisen maailmansodan jälkeen yhtiö ei löytänyt itselleen markkinaa. Vuonna 1951 De Havilland hankki loputkin yhtiön osakkeet ja yhtiön toiminta sulautui sen omistajan toimintaan. == Taustaa == Britannian hallituksen toimeksiannosta suunniteltu ja valmistettu matkustajailmalaiva R.101 tuhoutui 5. lokakuuta 1930 Ranskassa, ollessaan matkalla Egyptin kautta Intiaan. Ilmalaivan tuho sai Britannian hylkäämään ilmalaivojen rakentamisen, mikä ajoi Vickersin täysin hallinnoiman Airship Guarantee Companyn Howdenissa Yorkshiressa lopettamaan toimintansa 2. joulukuuta 1930. Yhtiön tuotantolaitoksen teknikot, suunnittelijat ja työntekijät joutuivat hakemaan uusia töitä. Kaksi suunnittelutoimiston työntekijää A. Hessell Tiltman ja Nevil Shute Norway päättivät perustaa uuden lentokoneiden suunnitteluun ja tuotantoon keskittyvän yrityksen.Taylor, H. A. s. 1-2 == Alkutaival == Yhtiö perustettiin 13. maaliskuuta 1931 Yorkissa nimellä Airspeed Limited ja sen pääomana oli 50 000 puntaa jaettuna punnan osakkeisiin. Tiltmanin ja Norwayn, jotka olivat toimitusjohtajina, lisäksi uuden yhtiön hallituksen kuuluivat puheenjohtajana lordi Grimthorpe ja jäseninä Sir Alan J. Cobham sekä A. E. Hewitt. Yhtiön nimen keksi rouva Tiltman.Taylor, H. A. s. 2-3 ==Lähteet== * === Viitteet === ==Aiheesta muualla== Luokka:Airspeed
Herbert Martin

Herbert Martin (29. elokuuta 1925 Ensdorf – 27. syyskuuta 2016) oli saksalainen jalkapalloilija, joka edusti vuosina 1950–1956 olemassa ollutta Saarin maajoukkuetta. Martin pelasi hyökkääjänä ja teki maajoukkueessa kuusi maalia ollen täten joukkueen historian paras maalintekijä yhdessä Herbert Binkertin kanssa. Seuratasolla Martin edusti koko uransa 1. FC Saarbrückeniä, jossa hän pelasi 279 ottelua tehden 215 maalia. Saarlandin jalkapalloliitto ilmoitti 29. syyskuuta 2016 Martinin kuolleen 91-vuotiaana. ==Lähteet== Luokka:Saksalaiset jalkapalloilijat Luokka:Vuonna 1925 syntyneet Luokka:Vuonna 2016 kuolleet
Common Desktop Environment

Common Desktop Environment (CDE) on X-ikkunoinnissa toimiva graafinen työpöytäympäristö Unixille ja OpenVMS:lle. Common Desktop Environment oli olennainen osa Unix-työasemia ja Single UNIX Specification -standardia (UNIX98). CDE perustuu Motif-työkalukirjastoon. Hewlett-Packard, IBM, Sun Microsystems ja Unix System Laboratories (USL) julkistivat CDE:n kesäkuussa 1993 Common Open Software Environmentin (COSE) yhteishankkeena. CDE kehitettiin yhteiseksi työpöytäympäristöksi useille kaupallisille Unixeille. Sitä käyttivät ainakin IBM:n AIX, Digitalin Tru64, HP:n HP-UX, Sun Solaris, Silicon Graphicsin IRIX ja x86-alustalla SCO UnixWare. CDE siirrettiin myös OpenVMS:lle, jossa se tuli käyttöön "New Desktop" -ympäristönä.http://h30266.www3.hpe.com/PDFs/SPDDW16.pdf CDE oli saatavilla myös Red Hat Linuxille 1990-luvun lopulla. Osana kehitystyötä IBM lahjoitti Common User Access -mallin Workplace Shellin koodia projektille, joten ohjelmavalikko muistuttaa OS/2 Warp 3:n vastaavaa. HP:n mukaan CDE:n ulkoasu (look & feel) perustuvat HP:n Visual User Environmentiin, joka myös perustui Motifiin. Sunilta tulivat ToolTalk-ohjelmisto, OPEN LOOK ja DeskSet- ohjelmisto. USL:ltä tulivat työpöydän hallintakomponentit. Vuonna 1996 Matthias Ettrich ilmoitti KDE-projektin aloittamisesta vaihtoehtona CDE:lle: tuolloin toiveena oli Motif- ja Qt-ympäristöjen rinnakkainen yhteiselo. Vuonna 1997 ilmoitettiin GNOME-projektista vaihtoehtona KDE:lle. Common Desktop Environment oli kaupallinen suljettu ohjelmisto vuoteen 2012, jolloin The Open Group vapautti lähdekoodin ja julkaisi CDE:n GNU LGPL -lisenssillä (versio 2 tai myöhempi). CDE on sittemmin portattu Linuxille ja BSD-perheen Unix- johdannaisille. CDE Application Builder.png|Common Desktop Environment Debian_Jessie_Running_CDE.png|CDE:tä ajetaan Debianissa CDE_2012_on_Linux.png|CDE:n tiedostoselain Dtfile HP- HP9000-735-99-Workstation_02.jpg|HP-UX ja CDE työasemassa (HP 9000 model 735) ==Katso myös== * KDE * Solaris == Lähteet == ==Aiheesta muualla== * Solaris Common Desktop Environment: User’s Guide (Käyttäjän käsikirja), 1997 Sun Microsystems * Common Desktop Environment (CDE) 2.1 * Product Standard User Interface: Common Desktop Environment (PDF) * Kuvakaappauksia Luokka:Työpöytäympäristöt
Tiedonrakentaminen

Tiedonrakentaminen tarkoittaa yhteisöllistä työskentelyä, jossa luodaan ja kehitetään käsitteellisiä luomuksia. Tiedonrakentelua tapahtuu yleensä tieteellisissä tutkimusryhmissä mutta sitä voidaan soveltaa myös opetuksessa. Teoreettisesti tieto nähdään osana kulttuuritiedon maailmaa. ==Katso myös== * Tutkiva oppiminen ==Lähteet== Luokka:Opetusmenetelmät Luokka:Oppiminen
Dieter Erler

Dieter Erler (28. toukokuuta 1939 Glauchau – 10. huhtikuuta 1998 Chemnitz) oli saksalainen jalkapalloilija. == Ura == Erler aloitti jalkapallon BSG Chemie Glauchaussa vuonna 1949 ja nousi 17-vuotiaana seuran edustusjoukkueeseen. Vuonna 1957 hän siirtyi Wismut Geraan, josta hän siirtyi loppukaudeksi 1958–1959 SC Wismut Karl-Marx-Stadtiin. Seuran paidassa Erler voitti kyseisenä kautena DDR-Oberligan. Vuonna 1963 hän siirtyi SC Karl-Marx-Stadtiin, jossa voitti kertaalleen maan mestaruuden. Kaudella 1971–1972 Erler lopetti uransa. Erler pelasi DDR:n jalkapallomaajoukkueessa 47 ottelua ja teki niissä kaksitoista maalia. Hän toimi joukkueen kapteenina vuosina 1965–1968. == Lähteet == Luokka:Itäsaksalaiset jalkapalloilijat Luokka:Itäsaksalaiset jalkapallovalmentajat Luokka:Vuonna 1939 syntyneet Luokka:Vuonna 1998 kuolleet
Wiesbadenin koodeksi

Wiesbadenin koodeksi (myös Riesencodex "suurkoodeksi"), Hs.2 on Hessische Landesbibliothekissa Wiesbadenissa säilytettävä koodeksi, joka sisältää Hildegard Bingeniläisen kootut teokset. Se on valtavan suuri koodeksi, painaa 15 kg, ja sen mitat ovat 30 × 45 cm .Wiesbaden Codex, WLB Se on peräisin noin vuodelta 1200, ja sen kirjoittaminen alkoi, kun hänen elämänsä oli aivan lopuillaan tai juuri päättynyt, hänen viimeisen sihteerinsä Guibert Gemblouxilaisen aloitteesta.Newman, "Hildegard's Life and Times," in Newman, 27. Teoksesta puuttuvat ainoastaan hänen lääkintää koskevat kirjoituksensa, jotka ehkä ovat muodostaneet toisen osan.Florence Eliza Glaze. "Medical Writer," in Newman, 145–147. Koodeksissa on laaja kokoelma hänen kirjeitään. Tutkija Lieven Van Ackerin mukaan Hildegard suostui viimeisinä päivinään siihen, että kokoelman toimittajat tekivät muutoksia. Kokoelman muodon suunnitteli hänen ensimmäinen sihteerinsä Volmar ja sitä muokkasi hyvin voimakkaasti Guibert Gemblouxilainen, mutta Hildegard lienee silti vahvistanut muutokset.Joan Ferrante, "Correspondent," in Newman, 91. Teos koostuu useasta erillisestä, erikseen kirjoitetusta osasta, jotka koottiin yhteen ja sidottiin. Teoksen puiset kannet ovat todennäköisesti peräisin myöhemmältä ajalta, ehkä 1400–1500-luvulta. * Näkytrilogia: Scivias, Liber vitae meritorum, Liber divinorum operum * sävellykset: Symphonia, Ordo virtutum * Hildegardin kirjeet: Epistolarium * Kielitieteelliset kirjoitukset, Lingua ignota, Litterae ignotae * Kokoelma saarnakatkelmia: Expositiones evangeliorum * Elämäkerta (Vita Hildegardis) kirjoittajina Gottfried ja Theoderich, *Kirje Mainzin prelaateille: Ad praelatos Moguntinenses Lisäksi siinä on lyhyt Villersin munkkien kirje Hildegardin kuoleman jälkeiseltä ajalta. Koodeksi oli vuosisatojen ajan syntypaikassaan Rupertsbergin luostarissa lähellä Bingeniä. 30-vuotisen sodan aikana nunnat siirsivät koodeksin Reinin toisella puolelle Eibingenin luostariin. Uudestaan se siirrettiin 1800-luvun alun maallistumisen aikana, vuonna 1814 Wiesbadenin valtionkirjastoon. Toisen maailmansodan aikana se vietiin turvaan Dresdeniin, jossa se säilyi mutta josta se vasta suurin ponnistuksen saatiin 1948 takaisin Wiesbadeniin. ==Lähteet== * Barbara Newman. Voice of the Living Light: Hildegard of Bingen and Her World. Berkeley: University of California Press, 1998. ===Viitteet=== ==Aiheesta muualla== *Riesencodex verkossa Luokka:1200-luvun kirjat Luokka:Käsikirjoitukset
Tiberio Guarente

Tiberio Guarente (s. 1. marraskuuta 1985 Pisa, Italia) on italialainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan keskikenttäpelaaja. == Ura == Guarente siirtyi Atalantaan kaudeksi 2007–2008 Veronasta. Kesällä 2009 hän teki viisivuotisen jatkosopimuksen joukkueen kanssa.Prolungato il contratto di Guarente Atalanta BC. Viitattu 5.7.2010. Joukkue kuitenkin tippui kauden 2009–2010 päätteeksi maan pääsarjasta ja Guarente kaupattiin espanjalaisseura Sevillaan 5 miljoonalla eurolla. Hän teki joukkueen kanssa viisivuotisen sopimuksen ja siinä on 30 miljoonan euron purkupykälä.Tiberio Guarente firma por cinco años con el Sevilla FC Sevilla FC. Viitattu 5.7.2010. == Lähteet == == Aiheesta muualla == * Tilastot aic.football.it-sivustolla Luokka:Italialaiset jalkapalloilijat Luokka:Vuonna 1985 syntyneet Luokka:Elävät henkilöt
Earl Slick

Earl Slick (s. 1. lokakuuta 1952, New York, Yhdysvallat) on yhdysvaltalainen kitaristi, joka parhaiten tunnetaan yhteistyöstään David Bowien, Jim Diamondin ja Robert Smithin kanssa. Hän on soittanut myös muun muassa John Lennonin, Yoko Onon ja John Waiten kanssa. Slick on julkaissut myös joitakin sooloäänitteitä. ==Diskografia== ===Sooloalbumit=== * * * * * * * Luokka:Yhdysvaltalaiset kitaristit Luokka:Vuonna 1952 syntyneet Luokka:Elävät henkilöt
Mark Randall

Mark Leonard Randall (s. 28. syyskuuta 1989 Milton Keynes, Englanti) on englantilainen jalkapalloilija, pelipaikaltaan keskikenttäpelaaja. == Aiheesta muualla == * Luokka:Englantilaiset jalkapalloilijat Luokka:Elävät henkilöt Luokka:Vuonna 1989 syntyneet
Schmalkalden

Schmalkalden on kaupunki Thüringenin osavaltion lounaisella alueella, keskisessä Saksassa. Se sijaitsee Thüringeninmetsän etelärinteessä Werran sivujoen, Schmalkalden, varrella. Kaupungissa asuu noin 20 000 asukasta. Varhaisimmat maininnat (vielä silloin nimellä Smalcalta) löytyvät vuodelta 874. Kaupunginoikeudet se sai noin vuonna 1180 osana Thüringenin herttuakuntaa, joka taasen oli osa Frankkien valtakuntaa. Toisessa maailmansodassa kaupunki kärsi vakavia vaurioita lentopommitusten seurauksena. Toisen maailmansodan jälkeen siitä tuli muun Thüringenin alueen mukana osa Itä-Saksaa. Kaupungissa syntyi marraskuussa 2010 keskelle asuinaluetta valtava kuoppa, johon putosi yksi auto ja autotallin ovi. Vajoaman syystä ei ole tietoa, mutta sen arvioidaan olevan luonnollinen. Kuopan syvyys on 20 metriä ja läpimitta 30–40 m.Yllätysmonttu ajoi nukkuvat saksalaiset kodeistaan, viitattu 2.11.2010Krater in Thüringen auf T-Online.de, viitattu 2.11.2010 ==Katso myös== * Schmalkaldenin sota ==Lähteet== == Aiheesta muualla == * Schmalkaldenin kaupungin Internet-sivut Luokka:Saksan kaupungit Luokka:Thüringenin kunnat
Sallan vaakuna

Sallan vaakuna on Sallan kunnan tunnus. Se on saanut aiheensa tunturimaastosta, jota kaarihirsi kuvaa. Vaakunan selitys on ”sinisessä kentässä hopeinen kaarihirsi.” Vaakunan on suunnitellut Kaj Kajander, ja Sallan kunnanvaltuusto hyväksyi sen kokouksessaan 24. tammikuuta 1961. Sisäasiainministeriö vahvisti vaakunan käyttöön 21. huhtikuuta samana vuonna. == Lähteet == * * Salla Vaakuna
Rakastan sinua ikuisesti

Rakastan sinua ikuisesti (, myös Dogme #28) on Susanne Bierin ohjaama ja käsikirjoittama elokuva. Bier teki elokuvan Dogma 95:n minimalistisella tyylillä ja tekniikalla, ja siksi hänen nimeään ei näy ohjaajana tekijälistassa. Elokuva nosti Bierin maineeseen, ja se sai tusinan verran palkintoja.Römpötti, Harri: Tanskan dogmasta Hollywoodiin. Helsingin Sanomat 6.7.2010, s. B 11. Tarinassa Joachim ja Cecilie ovat menossa naimisiin, mutta ennen häitä Marie ajaa Joachimin yli ja tämä halvaantuu kaulasta alaspäin. Marien mies Nils tarjoaa Cecilielle lohtua, ja heidän välilleen syttyy romanssi. Elokuva kuvattiin käsivaraisesti, eikä siinä ole musiikkia. Elokuva on varsin rosoinen, mikä tasoittaa sen teho-osastomaisuutta ja yliromanttisuutta. Erään kriitikon mukaan hyvä näyttelijäntyö tekee elokuvasta katsomiskelpoisen. ==Näyttelijät== ==Palkinnot ja tunnustukset== *Bodil- palkinto parhaasta tanskalaisesta elokuvasta 2003 *Robert-palkinto 2003 ==Lähteet== Luokka:Vuoden 2002 tanskalaiset elokuvat Luokka:Susanne Bierin ohjaamat elokuvat
Pacific Central Station

Pacific Central Station on rautatieasema Vancouverin kaupungissa, Brittiläisen Kolumbian provinssissa, Kanadassa. Asema on kanadalaisen VIA Railin The Canadian -junan läntinen päätepiste sekä yhdysvaltalaisen Amtrakin Cascades- junan pohjoinen päätepiste. Asemalta on vaihtoyhteys Greyhound Kanadan ja Pacific Coach Linesin linja-autoihin. Lisäksi aseman läheisyydessä sijaitsee Vancouverin sisäista joukkoliikennettä palvelevan SkyTrainin asema. Kanadan rautateiden kulta-aikoina useat rautatieyhtiöt laajensivat rataverkkoaan, ja vuosina 1917–1919 Great Northern Railway of Canada rakensi mantereen ylittävän rautatielinjan, jonka läntinen päätepiste oli Pacific Central Station. Rautatie oli jo kolmas Kanadan halki rakennettu linjaus. Ensimmäisen maailmansodan aikana liikenne rautateillä supistui huomattavasti, ja sotateollisuuden tuotteet kuljetettiin pääasiassa Canadian Pacific Railwayn kalustolla. Yhtiö päätyi vaikeuksiin ja haki taloudellista apua valtiolta. Rautatieyhtiö päätyi valtion omistukseen 6. syyskuuta 1918 ja lopulta osaksi nykyistä Canadian National -rautatieyhtiötä. Vuonna 1991 asema määriteltiin kansallishistorialliseksi rautatieasemaksi. Vuonna 1993 kaukoliikenteen linja- autoterminaali siirtyi rautatieaseman tiloihin, mikä mahdollisti vaihtoyhteydet muualle provinssiin. ==Lähteet== == Aiheesta muualla == * Pacific Central Station vanstreets.com * Greyhound Canada Vancouver, BC * Pacific Coach Lines Luokka:Brittiläisen Kolumbian rautatieliikennepaikat Luokka:Vancouverin rakennukset ja rakennelmat Luokka:Uusklassinen arkkitehtuuri
Silmänpohjan rappeuma

Silmänpohjan rappeuma eli verkkokalvon rappeuma eli makuladegeneraatio on silmän näköelimen eli verkkokalvon terävänäköalueen sairaus. Se ei sokeuta silmää, mutta voi pahimmallaan heikentää silmän terävänäköä (lukunäkö, TV- katsomisnäkö). Ikärappeumaa alkaa esiintyä 50 ikävuoden jälkeen. Sairaus luokitellaan joko kuivaksi tai kosteaksi ikärappeumaksi. Suurin osa ikärappeumasta (80-90%) on sairauden kuivaa muotoa. Alkuvaiheessa kuiva ikärappeuma on oireeton, mutta voi vähitellen vuosien (-vuosikymmenien) kuluessa huonontaa silmän terävänäköä. Sairaus esiintyy molemmissa silmissä, mutta näkövaurio voi olla eriasteinen silmien välillä. Kuivaan ikärappeumaan ei tunneta näköä parantavaa hoitoa. Kostea ikärappeuma on kuivaa ikärappeumaa harvinaisempi. Kuivasta ikärappeumasta poiketen kosteassa ikärappeumassa verkkokalvon terävänäköalueen vaurio kehittyy nopeasti yleensä kuukausien kuluessa. Sairastuneen silmän lukunäkö huononee, kuva vääristyy ja näkökentän keskelle ilmaantuu hämärämpi alue. Oireet ovat usein selvät ja johtavat potilaan silmälääkärin tutkimuksiin. Kostea ikärappeuma johtaa hoitamattomana yleensä sairastuneen silmän lukunäön menetykseen. Aktiivisella hoidolla on mahdollista yrittää estää lukunäön huononeminen. Hoitomuotoja ovat laservalopolttohoito, valoaktivaatiolaserhoito, kasvutekijäestäjälääkehoito (= silmän sisälle pistettävät ikärappeumalääkkeet) tai näiden hoitomenetelmien yhdistelmät. Hoitomuoto riippuu kostean ikärappeuman tyypistä, mikä selviää tarkemmissa silmälääkärin tutkimuksissa. Yli 100 milj. ihmisen terveytietokantojen tilastollisessa analyysissä on havaittu fluoksetiinia (kauppanimi Prozac) syövillä potilailla alentunut riski sairastua silmänpohjan rappeumaan. Sekä kuivan että kostean ikärappeuman riskitekijöitä ovat korkea ikä ja tupakointi. Molemmilla ikärappeuman muodoilla on myös perinnöllinen tausta. Ikärappeuma on korkean iän mukanaan tuoma silmäsairaus. 70% eläkeikäisten (≥65-vuotiaat) uudesta näkövammaisuudesta vuonna 2011 johtui silmän ikärappeumasta (Näkövammarekisteri 2011). Tästä hieman yli puolet johtui sairauden yleisemmästä eli kuivasta muodosta. ==Lähteet== ==Aiheesta muualla== *http://www.silmalaakariyhdistys.fi/fin/silmataudit_ja_nakeminen/silmanpohjan_ikarappeuma/ *http://www.terve.fi/silmanpohjan-ikarappeuma/silmanpohjan-ikarappeuma-0 Luokka:Silmätaudit Luokka:Seulonnan keskeiset artikkelit Luokka:Diabetes
MetLife Building

MetLife Building on pilvenpiirtäjä New Yorkissa Yhdysvalloissa. Rakennuksen alkuperäinen nimi oli Pan Am Building, jolla nimellä monet rakennusta edelleen kutsuvat, sillä siinä toimi alkujaan lentoyhtiö Pan Amin pääkonttori. Uusi nimi otettiin käyttöön vuonna 1981, kun vakuutusyhtiö MetLife osti rakennuksen 400 miljoonalla dollarilla. Vuonna 1963 valmistuneen rakennuksen on suunnitellut arkkitehtitoimisto Emery Roth & Sons yhdessä tunnettujen arkkitehtien Walter Gropiuksen ja Pietro Belluschin kanssa. Rakennus sijaitsee Midtownin kaupunginosassa Park Avenuella Grand Central Terminal -rautatieaseman pohjoispuolella. Itä-länsisuunnassa venytetty kahdeksankulmainen rakennus sulkee Park Avenuen katunäkymän, mistä rakennusta ja sen arkkitehteja on arvosteltu. Gropiuksen suunnitelmien mukaan vanha rautatieasema oli tarkoitus purkaa, jotta MetLife Buildingin edustalle voitaisiin rakentaa puisto. == Lähteet == == Aiheesta muualla == Luokka:Manhattanin pilvenpiirtäjät Luokka:Midtown (Manhattan) Luokka:Manhattanin toimistorakennukset
Stadio Alberto Braglia

Stadio Alberta Braglia on jalkapallostadion Modenassa, Italiassa. Se valmistui 11. lokakuuta 1936, ja sen katsomoihin mahtuu noin 20 000 katsojaa. Stadion toimii Italian jalkapallon toiseksi korkeimmalla sarjatasolla Serie B:ssä pelaavan Modena FC:n kotikenttänä. Vuoteen 2009 asti siellä kotiottelunsa pelasi myös US Cassiolo Calcio, kunnes sai oman stadioninsa, Stadio Enzo Riccin. == Stadionilla järjestetyt tapahtumat == * U2-yhtyeen konsertti 29.-30. toukokuuta 1987 * Pink Floyd -yhtyeen konsertti 8.-9. heinäkuuta 1988 Luokka:Italian jalkapallostadionit Luokka:Modena
David Sloan Wilson

David Sloan Wilson (s. 1949 Norwalk, Connecticut) on yhdysvaltalainen evoluutiobiologi, joka tunnetaan erityisesti työstään ryhmävalinnan parissa. Wilson suoritti kandidaatin tutkinnon (BA) Rochesterin yliopistossa vuonna 1971 ja väitteli tohtoriksi (PhD) vuonna 1975 Michiganin osavaltionyliopistossa. Wilson on naimisissa ja hänella on kaksi lasta. ==Lähteet== ==Aiheesta muualla== * Sloan Wilson Binghamtonin yliopiston verkkosivuilla Luokka:Yhdysvaltalaiset biologit Luokka:Evoluutiobiologit Luokka:Vuonna 1949 syntyneet Luokka:Elävät henkilöt
Mikromegas

Mikromegas (ransk. Micromégas) on Voltairen vuonna 1752 julkaistu filosofinen tarina. Kertomuksen tapahtumat ja filosofiset pohdinnat viittaavat siihen, että Voltaire oli kirjoittanut sen ensimmäisen version jo vuosina 1738–1739. Tuolloin hän lähetti Preussin Frederikille tarinan Voyage du Baron Gangan, joka muistuttaa monin tavoin Mikromegasia. Tarinassa on monia viitteitä Voltairen ajan tapahtumiin, henkilöihin ja kirjoituksiin. Paikoin Voltaire parodioi aikalaistensa tekstejä ja sekoittaa faktaa ja fiktiota keskenään. Viittaus haaksirikkoisesta retkikunnasta perustuu tosiseikkoihin, ranskalaisen Pierre Louis Moreau de Maupertuis'n johtaman retkikunnan matkaan Lappiin 1736–1737, jonka tarkoitus oli mitata maan leveyspiiriä. == Juoni == Kertomuksen keskushenkilönä on mittasuhteiltaan valtava Siriuksen asukas Mikromegas. Parodinen nimi tulee kreikan sanoista 'micro' eli pieni ja 'mega' eli suuri. Hänet karkotetaan maastaan mielipiteittensä vuoksi, ja hän lähtee itseään sivistääkseen kiertämään avaruutta. Matkallaan hän osuu Saturnuksen akatemian sihteeriin, joka on häneen verrattuna kääpiö. Yhdessä nämä jättiläinen ja kääpiö päättävät tehdä matkan Maahan. Mikromegas ja kääpiö saapuvat Pohjanlahden rannikolle, jossa tutkimusretkikunta on joutunut haaksirikkoon. Avaruuden asukkaiden silmissä Maa on pieni ja ihmiset ovat verrattavissa hyönteisiin. Kommunikaatio lajien kesken kuitenkin onnistuu, ja muukalaiset ja ihmiset pääsevät vuorovaikutukseen. Yhdessä he pohtivat ajan olennaisia kysymyksiä, kuten sielun sijaintia, materian ja hengen suhdetta, ajatusten syntyä ja Jumalan olemassaoloa. Keskustelun päätteeksi Mikromegas lähtee ja antaa ihmisille kirjan kaiken tarkoituksesta. == Lähteet == * Osmo Pekosen esipuhe teoksessa Luokka:1750-luvun kirjat Luokka:Ranskalaiset romaanit
Vero Copner Wynne-Edwards

Vero Copner Wynne-Edwards (1906http://www.muskingum.edu/~psych/psycweb/history/wynne-edwards.htm Leedshttp://www.abdn.ac.uk/museums/connecting_collections/WynneEdwards.shtml – 1997) oli ekologian merkittäviä kehittäjiä. ==Elämä== Wynne-Edwards syntyi vuonna 1906 kuudenneksi lapseksi perheeseensä. Hän kiinnostui luonnonhistoriasta isänsä kautta. Hän kiinnostui eläintieteestä ja suoritti tutkinnon siitä Oxfordissa vuonna 1927. Wynne-Edwards erikoistui etenkin lintujen tutkimiseen. Hän kuoli vuonna 1997 91 vuoden iässä. Wynne-Edwardsin tärkein tieteellinen työ oli Animal Dispersion in Relation to Social Behaviour, jonka hän julkisti vuonna 1962. Tässä työssä hän esitteli ajatuksiaan kiistanalaisesta ryhmävalinnasta. ==Merkkipaaluja== *1959 American Ornithological Societyn kunniajäsenyys *1965 Cooper Ornithological Society jäsenyys *1977 British Ecological Societyn jäsenyys *1980 Institute of Biologyn jäsenyys ==Lähteet== *http://www.abdn.ac.uk/museums/connecting_collections/WynneEdwards.shtml *http://www.muskingum.edu/~psych/psycweb/history/wynne-edwards.htm ===Viitteet=== Luokka:Ekologit Luokka:Brittiläiset biologit Luokka:Vuonna 1906 syntyneet Luokka:Vuonna 1997 kuolleet
9951 Tyrannosaurus

9951 Tyrannosaurus on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi E. W. Elst vuonna 1990. Asteroidi sai nimensä suuren liitukautisen Tyrannosaurus- hirmuliskon mukaan. Ennen nimeämistään kohde tunnettiin tunnuksella 1990 VK5. Koska Tyrannosauruksen absoluuttinen magnitudi (H) on 14,1, sen läpimitta on todennäköisesti neljän ja yhdeksän kilometrin välillä. ==Katso myös== *9880 Stegosaurus *9937 Triceratops *9949 Brontosaurus *9954 Brachiosaurus ==Lähteet== *JPL Small-Body Database Browser: 9951 Tyrannosaurus (1990 VK5) *Discovery Circumstances: Numbered Minor Planets (5001)-(10000): Minor Planet Center * *JPL Small-Body Database Browser: 9880 Stegosaurus (1994 PQ31) *JPL Small-Body Database Browser: 9937 Triceratops (1988 DJ2) *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Torbern Bergman

Torbern Bergman (1735–1784) oli ruotsalainen kemisti ja mineralogi. Hänen väitöskirjansa oli nimeltään Disquisitio de Attractionibus Electivis. Bergmanin sanotaan kehittäneen keinotekoisen mineraaliveden 1770 luonnonlähteistä virtaavan hiilihappoisen veden esikuvan mukaan.Mats-Eric Nilsson, Aitoa ruokaa, s. 95 == Julkaisut == * Physick Beskrifning Ofver Jordklotet, 1766. * Disquisitio de Attractionibus Electivis, 1775. * Opuscula physica et chemica, 1779–1781. ==Lähteet== ==Aiheesta muualla== *James S. Aber: Torbern Bergman Biography *Bergman, Torbern (1735–1784). Opuscula Physica et Chemica. 6 vols. Uppsala, 1780. *Bergman's chemical genealogy Luokka:Ruotsalaiset mineralogit Luokka:Ruotsalaiset kemistit Luokka:Ranskan tiedeakatemian jäsenet Luokka:Vuonna 1735 syntyneet Luokka:Vuonna 1784 kuolleet
6336 Dodo

6336 Dodo on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi S. Otomo vuonna 1992. Asteroidi sai nimensä Mauritiuksen saarella eläneen sukupuuttoon kuolleen lentokyvyttömän kyyhkystensukuisen dodo-linnun mukaan. Ennen nimeämistään pikkuplaneetta tunnettiin tunnuksella 1992 UU. Dodoa ei pidä sekoittaa toiseen päävyöhykkeen asteroidiin nimeltä 209 Dido. ==Katso myös== *8564 Anomalocaris *9879 Mammuthus ==Lähteet== *JPL Small-Body Database Browser: 6336 Dodo (1992 UU) * *JPL Small-Body Database Browser: 209 Dido *Extinct Dodo Related to Pigeons, DNA Shows *Numbered minor planets Luokka:Päävyöhykkeen asteroidit
Salli Systems

Salli Systems eli Easydoing Oy on ergonomisten kalusteiden suunnitteluun ja valmistukseen erikoistunut suomalainen perheyritys. Yrityksellä on maailmanlaajuinen patentti keksimälleen keskiraolliselle satulatuolille. Salli Systemsin tavoite on saada aikaan istumakulttuurin vallankumous, jonka myötä ihmiset istuisivat vähemmän terveydelle haitallisesti.Salli-konsepti Yrityksessä työskentelee useita fysioterapeutteja,Salli Systems henkilöstö mm. varatoimitusjohtajana ja avainasiakaspäälliköinä. ==Tuotanto== Salli Systemsin tehdas sijaitsee Rautalammilla Pohjois-Savossa. Tuotanto- ja toimitilat on rakennettu Sahalan Kartanon vanhaan navettaan, joka on yli 200 vuotta vanha. Satulatuolit tehdään suureksi osaksi käsityönä. Suomalaisen Työn Liitto on myöntänyt Salli Satulatuoleille Avainlippu- ja Design from Finland -merkit. ==Satulatuolien Ergonomia== Yrityksen mukaan sen valmistamien satulatuolien muotoilu saa aikaan hyväryhtisen istunnan ilman haitallista painetta pehmytkudoksille (mm. sukuelimille) ja vähentää merkittävästi istumaperäisiä vaivoja, kuten selkäkipuja. Kuopion yliopiston tekemässä riippumattomassa tutkimuksessa on todistettu istumapaineen keskittyvän istuinkyhmyille, mikä vähentää istumapaineen kohdistumista sukuelinten alueelle, lantionpohjaan ja suurille lihaksille pakaroissa ja reisissä. R. Koskelo, Istumapaineen jakautuminen eri tuolityypeillä, University of Kuopio, 2009-2010 Sallin satulatuolilla istuessa kulma lantiossa on n. 135 astetta.Alaraajojen nivelterveys Skottilais-kanadalaisen tutkimuksen mukaan haitaton kulma selän ja reisien välillä on 135 astetta tai suurempi. Tämä todettiin magneettikuvauksien avulla, joissa koehenkilöt istuivat toimistotuoleissa eri asennoissa.Lantio-keskivartalokulma Keskiraollista satulatuolia Salli Systems mainostaa sanoen sen olevan selän ja sukuelinten terveydelle haitattomin istuinvaihto.MIesten genitaaliterveys ==Vienti== Yritys vie Salli Satulatuoleja yli 70 maahan (2/2020) Salli Systemsin jälleenmyyjämaat ==Salli Systems medioissa== Conan O'Brien esitteli Salli satulatuolia ja siihen liittyvää valmistajan tekemää videota The Tonight Show -keskusteluohjelmassa kesällä 2009.Helsingin Sanomat: Conan O'Brien irvaili ohjelmassaan suomalaiselle tuolille ==Lähteet== ==Aiheesta muualla== * Salli Systems verkkosivut Luokka:Suomalaiset perheyritykset Luokka:Suomalaiset huonekaluvalmistajat Luokka:Sisustusalan tuotemerkit Luokka:Rautalampi
Yhdysvaltain oikeusministeriö

Yhdysvaltain oikeusministeriö (, lyh. DOJ) on Yhdysvaltain hallinnon lainvalvonnasta ja liittovaltion laillisesta edusta, yleisestä turvallisuudesta, rikollisuuden ehkäisyydestä, oikeudenmukaisista rangaistuksista ja oikeudenmukaisesta ja puolueettomasta oikeudenkäytöstä vastaava toimeenpano-osasto. DOJ valvoo liittovaltion lakien noudattamista. Oikeusministeriön johtajana toimii Yhdysvaltain oikeusministeri. == Historia == Ministeriö perustettiin 1. heinäkuuta 1870. Oikeusministeriön päämaja on Robert F. Kennedy Department of Justice Building ja se sijaitsee Washingtonissa. Sen jälkeen kun presidentti Donald Trump painosti Jeff Sessionsin eroamaan marraskuussa 2018, virkaatekevänä ministerinä on ollut Matthew G. Whitaker. Seuraavaksi oikeusministeriksi Trump on nimittänyt William Barrin, mutta senaatti ei ole vielä vahvistanut nimitystä. Apulaisoikeusministeri Rod Rosenstein on luopumassa virasta, kun uusi oikeusministeri nimitetään.Media: Yhdysvaltain apulaisoikeusministeri Rod Rosenstein luopuu virastaan, Yle 10.1.2019 Uudeksi ministeriksi valittiin maaliskuussa 2021 Merrick Garland. ==Lähteet== == Aiheesta muualla == *
Dodo (täsmennyssivu)

Dodo voi tarkoittaa seuraavia: *Dodot (Raphidae), kyyhkylintujen lahkoon kuuluva lintuheimo **Mauritiuksendodo (Raphus cucullatus), Mauritiuksen saarella elänyt sukupuuttoon kuollut lintulaji **Rodriguezindodo (Pezophaps solitaria), Rodriguesin saarella elänyt sukupuuttoon kuollut lintulaji *6336 Dodo, asteroidi *Dodo, suomalainen ympäristöjärjestö *George Dodo, nigerialainen katolinen piispa
Giovanny Espinoza

Giovanny Patricio Espinoza Pabón (s. 12. huhtikuuta 1977 Charguayaco, Ecuador) on ecuadorilainen jalkapalloilija, pelipaikaltaan keskuspuolustaja. == Pelaajaura == Pelatessaan LDU Quiton joukkueessa, Espinoza onnistui voittamaan liigamestaruuden vuonna 2004. Hänen lempinimensä on La Sombra, joka suomeksi tarkoittaa "varjoa". Nimi tulee hänen suuren kokonsa vuoksi, minkä johdosta hän myös luo suuren varjon. 25\. tammikuuta 2007 Espinoza siirrettiin LDU Quitosta alankomaalaiseen Vitesseen, jossa hän korvasi Ruud Knolin. Hän allekirjoitti sopimuksen kesäkuulle 2008. Ensimmäisen ottelunsa joukkueessa hän pelasi 10. helmikuuta 2007 SC Heerenveeniä vastaan. Kesäkuussa 2009 Espinoza siirtyi edellisestä joukkueestaan Barcelona SC:stä Englannin Valioliigaan Birmingham Cityyn kaksivuotisella sopimuksella. Hän teki debyyttinsä 25. elokuuta Southamptonia vastaan pelatussa ottelussa, mutta sen jälkeen hän oli kauan vaihtopelaajan roolissa. 12\. tammikuuta 2010 hänen sopimuksensa Birminghamin kanssa mitätöitiin, ja Espinoza siirtyi Chilen pääsarjassa pelaavaan Unión Españolaan pelattuaan vain kahdessa ottelussa Birminghamin joukkueessa. === Maajoukkue === Espinoza teki debyyttinsä Ecuadorin maajoukkueessa vuonna 1996, vain viikon sen jälkeen kun täytti 19 vuotta. Hän pelasi myös MM-kilpailuissa 2002 ja 2006, joista jälkimmäisissä hän kuului joukkueen avauskokoonpanoon kaikissa neljässä ottelussa. Hän pelasi maajoukkueessa 90 ottelua ja teki niissä kolme maalia. Espinoza on myös pelannut Ecuadorin joukkueessa Copa Américan mestaruusturnauksessa vuosina 2001, 2004 ja 2007. == Lähteet == Luokka:Ecuadorilaiset jalkapalloilijat Luokka:Vuonna 1977 syntyneet Luokka:Elävät henkilöt
Uimala Katariina

Uimala Katariina on Kotkan Katariinan kaupunginosassa sijaitseva uimahalli, jonka yhteydessä on myös maauimala. Maauimalassa käytiin avauskilpailut vuonna 1954 ja yleiseen käyttöön se avattiin 1955. Uimahalli valmistui 1970. Sisäaltaan pituus on 25 metriä, maksimisyvyys 4,8 m ja minisyvyys 1,4 m. Lisäksi sisällä on kuntoutusallas, lastenallas ja pienten lasten allas. Laitteistoina on niska- ja selkähierontasuihkut, porepenkki ja vastavirtalaite. Maauimalan altaan pituus on 50 metriä. Hyppytelineet ovat 10 metrin, 7,5 metrin ja 5 metrin korkeudella sekä ponnahduslauta yhden metrin korkeudella. Ulkotiloissa on myös katsomo, lasten ulkoallas ja laaja auringonottoalue. Maauimala on yleensä auki peruskoulujen kesäloman ajan. == Lähteet == Luokka:Kotkan uimahallit Luokka:Maauimalat
85585 Mjolnir

85585 Mjolnir on Maan lähelle tuleva, pikkuplaneetta joka kuuluu Apollo- asteroideihin. Se on myös Maata uhkaava asteroidi. Mjolnirin löysi R. Tucker vuonna 1998. Pikkuplaneetta sai nimensä skandinaavisen mytologian Thor-jumalan Mjölnir-vasaran mukaan. Ennen nimeämistään asteroidi tunnettiin tunnuksella 1998 FG2. Koska Mjolnirin absoluuttinen magnitudi (H) on 21,407, sen läpimitta on todennäköisesti vain 130:nen ja 300:n metrin välillä. ==Lähteet== *JPL Small-Body Database Browser: 85585 Mjolnir (1998 FG2) *IAU Minor Planet Center: Discovery Circumstances: Numbered Minor Planets (85001)-(90000) *ABSOLUTE MAGNITUDE (H) *Numbered minor planets Luokka:Apollo-asteroidit
Mjolnir (täsmennyssivu)

Mjolnir, Mjölnir tai Mjöllnir voi tarkoittaa seuraavia: *Mjöllnir, viikinkien Thor-jumalan vasara *85585 Mjolnir, asteroidi *Mjolnir, sarjakuvahahmo Thorin vasara, joka perustuvat mytologiseen Mjöllniriin ;Ruotsin merivoimat *HMS Mjölner (1942), Mode-luokan hävittäjä *HMS Mjölner (P157), Hugin-luokan partioalus
Karhulan uimahalli

Karhulan uimahalli on Kotkan Karhulan kaupunginosassa sijaitseva uimahalli. Halli valmistui 1978. Pääaltaan pituus on 25 metriä. Lisäksi hallissa on lastenallas, kylmäallas ja kaksi kuntosalia. Pääaltaan hyppytorni on kolmen metrin korkeudella ja pomppulauta yhden metrin korkeudella. Karhulan uimahallissa tehtiin merkittävä peruskorjaus vuosina 2009–2010. Pääaltaan matalan puolen pohjaa nostettiin vesiliikunnan helpottamiseksi. Halliin tuli muun muassa hissi, kaksi invasaunaa, kirkasvalohuone ja kaksi kuntosalia. Karhulan uimahallin pihalle sijoitettiin peruskorjauksen jälkeen ennen Karhulan torilla sijainnut Esko Heikkilän veistos Portsari ja kaksonen. == Lähteet == Luokka:Kotkan uimahallit Luokka:Karhula
Radmila Manojlović

thumb|right|250px|Radmila Manojlović Radmila Manojlović () (s. 25. elokuuta 1985 Požarevac, Serbia, Jugoslavia) on serbialainen pop folk-laulaja. Kasvaessaan kylässä nimeltään Četereže, hän alkoi laulaa klubeissa ja häissä ympäri Serbiaa (ansaitakseen rahaa perheelleen, jolla oli taloudellisia vaikeuksia) heti kun oli käynyt peruskoulun. Opiskeluaikanaan lukiossa hän oli yksi parhaita oppilaita. Vuonna 2004 hän osallistui kilpailuun nimeltä Zvezde Granda (Grandin tähdet). Hän putosi ennen finaalia. Vuonna 2007 hän tuli finaalissa toiseksi. Hän on julkaissut vain kaksi kappaletta: ”Nikada više” (”Ei koskaan enää”), albumilla 12 muun finalistin ja semifinalistin kanssa ”Bole ove usne neverne” (”Nämä uskottomat huulet satuttavat”), esiintyi ”Grand festivaaleilla”. Manojlović opiskelee taloutta Belgradissa. Manojlovic seurustelee serbialaislaulaja Milan Stankovićin kanssa. Luokka:Serbialaiset laulajat Luokka:Vuonna 1985 syntyneet Luokka:Elävät henkilöt Luokka:Pop- folklaulajat
Bailataa

Bailataa on rap-yhtye Sauruksen ensimmäinen single sen viidenneltä Elossa -studioalbumilta. Single julkaistiin digitaalisessa muodossa 6. heinäkuuta 2010. Luokka:Sauruksen kappaleet Luokka:Vuoden 2010 kappaleet
Avoin oppiminen

Avoin oppiminen on suuntaus, joka pyrkii laajentamaan oppimaan pääsyä ja osallistumista kaikille. Sillä tarkoitetaan usein digitaalista teknologiaa hyödyntävää oppimista, opetusta ja niiden suunnittelua. Keskeisiä teemoja avoimessa oppimisessa ovat muun muassa avoimet oppimateriaalit ja avoimet oppimiskäytänteet, kuten opetuksen yhteiskehittäminen, avoimet arviointimenetelmät, avointen oppimateriaalien käyttö ja avoimet verkkokurssit. Avoimella oppimisella tarkoitetaan samaa suuntausta kuin englannin kielen open education -termillä. Englanninkielinen open learning -termi taas viittaa usein etäopetukseen ja on siksi liian suppea. == Avoimen oppimisen ulottuvuudet == Euroopan komission raportin ”Opening up Education” mukaan avoin oppiminen koostuu kuudesta ydinulottuvuudesta ja neljästä poikittaisulottuvuudesta. Ydinulottuvuudet vastaavat kysymykseen ”mitä avoin oppiminen on?” ja poikittaiset ulottuvuudet siihen, ”miten avointa oppimista toteutetaan?”. Eri ulottuvuudet kattavat oppimisen avoimuuden eri osa-alueita ja ovat yhteydessä toisiinsa. Ydinulottuvuuksia ovat 1) oppimaan pääsy, 2) oppimisen sisältö, 3) opetuskäytännöt (pedagogiikka), 4) oppimisen tunnistaminen ja tunnustaminen, 5) oppimisen yhteistyö ja 6) avoin tutkimus sekä poikittaisulottuvuuksista 1) strategia, 2) teknologia, 3) johtaminen ja 4) laatu. == Avoin oppiminen Suomessa == Suomessa avointa oppimista edistetään osana avointa tiedettä. Avoimen tieteen koordinaationAvoimen tieteen koordinaatio yhteydessä toimii Oppimisen avoimuus -asiantuntijaryhmä, joka kokoaa asiantuntijoita Suomen eri korkeakouluista. Oppimisen avoimuus -asiantuntijaryhmä on edistänyt avointa oppimista tekemällä Avoimen oppimisen linjauksenAvoimen oppimisen linjaus ja aiheeseen liittyviä suosituksia. == Katso myös == * Avoin oppimateriaali * Avoin verkkokurssi * Avoin opetus * Avoin tiede == Lähteet == Luokka:Pedagogiset mallit Luokka:Avoin sisältö
Isabelle Fuhrman

Isabelle Fuhrman (s. 25. helmikuuta 1997 Washington, Yhdysvallat) on yhdysvaltalainen näyttelijä. Hän on näytellyt muun muassa Estheriä elokuvassa Ottolapsi ja Clovea elokuvassa Nälkäpeli. == Elämä ja ura == Isabelle Fuhrman vietti lapsuutensa Atlantassa. Hänen vanhempansa ovat Nick Fuhrman ja neuvostoliittolaissyntyinen toimittaja Elina Fuhrman. Hänellä on vanhempi sisko laulaja Madeline Fuhrman. Fuhrmanin näyttelijänura alkoi seitsemänvuotiaana, kun Cartoon Networkin näyttelijöiden valitsija löysi hänet ja laittoi hänet "Cartoon Fridays" -ohjelmaan. Fuhrman teki suuren elokuvadebyyttinsä vuoden 2007 draamassa Hounddog. Samana vuonna hänet valittiin Ottolapsi-elokuvan päähenkilöksi Peter Sarsgaardin ja Vera Farmigan kanssa. Fuhrmanin esiintyminen Estherinä sai kriitikoilta kehuja: se oli kuulemma "palkintojen arvoinen" ja "yksi lapsinäyttelijöiden ikimuistoisimmista esiintymisistä vuosiin". Fuhrmanin muita esiintymisiä ovat roolit Gretchen Dennisinä Aavekuiskaaja-televisiosarjassa, Grace O'Neilinä Lain kourat -televisiosarjan pilottijaksossa sekä erinäiset roolit monissa mainoksissa. Hän on esiintynyt kahdeksassa jaksossa Masters of Sex -draamasarjassa. Fuhrman on pääroolissa Angie Vanderveerina tulevassa komediatrillerissä Salvation Boulevard. == Filmografia == ;Elokuvaroolit Vuosi Elokuva Rooli 2007 Hounddog Grasshopper 2009 Ottolapsi Esther 2009 Maissilapset (ääni) 2010 Pleading Guilty Carrie 2011 Salvation Boulevard Angie Vandermeer 2012 Nälkäpeli Clove 2013 Don't Let Me Go Michelle 2013 After Earth Rayna 2014 All the Wilderness Val 2016 Cell Alice Waxman 2016 Dear Eleanor Max the Wax 2016 1 Night Bea 2018 Down a Dark Hall Izzy 2018 Hellbent Danni == Aiheesta muualla == * * * Isabelle Fuhrman Twitterissä * Isabelle Fuhrman Facebookissa Luokka:Yhdysvaltalaiset lapsinäyttelijät Luokka:Amerikanvenäläiset Luokka:Vuonna 1997 syntyneet Luokka:Elävät henkilöt